
थःगु खँ 


छन्हु कायूचा आनन्दरत्न बज्राचार्य जिथाय्‌ छगू खे धाये धकाः 
वल। व छु खै धकाः न्यनाबलय्‌ वं धाल -'जिं संगीतप्रेमी सानु श्रेष्ठयागु 
श्रव्यदृश्य जीवनी दयेका | आः जुजुभाइ बाःयागु नं थथे श्रब्य दृश्य 
जीवनी दयेकेगु मतिइ तया: धाःवया i’ जिं म्हगसय्‌ हे मखंगु खे 
आनन्दरत्नं धाः वल | थःत थम्हं स्वये नं दइगु, न्यने नं दइगु, करपिसं 
नं खनिगु, थ सिनावने gor: तक नं ल्यनाच्वनिगु खै धाः वःबलय्‌ जिगु 
मन साप लयूताल | लयूतालिसें व॑ धाःवःगु ज्याय्‌ स्वीकृति बिया । वं 
धाःधाःगु किपात, थम्हं ब्वनागुया प्रमाणपत्र व थःत बियातःगु सम्मानपत्र 
नं वया न्ह्योने तया बिया । वं ल्यये माःगु ल्ययाः थम्हं हे किपा 
काल | संकिपा काइम्हे सित वं धाःधाःथें किपा कायेके बिया | थम्हं 
यानागु ज्या क्यनाथके, कनाथके सुया जक मयइ ? vy च्वंपिं कला: 
काय्‌ भौ नं खुशी जुल | 

थ्व भिंज्याया लागी आनन्दरत्नयात धन्यवाद बिइगु लिसें थःगु 
मनं ay, बांलाःगु भिंगु ज्या यायेत सदा सफल जुइमा धकाः कामना 
यानागु जुल । 


इवाबहाल, a फणीन्द्ररत्न वज्राचार्य 
नेसं. ११३६ चिकुला दिसि 
विसं. २०७२ पौष २० गते, सोमबार 


नुग: खँ 


सायद भी मनूत गुलितक्क म्वाइ धेगु ख॑ मसीया: जुइमा:, जीवित 
अवस्थाय्‌ जीवनी may च्वकेगु चलन जिं उलि मखना | तर न्ह्यागु 
विषयया थजुइमा, समाज व देया लागी ततःधंगु ज्या यानाच्वंपि मनूतयूगु, 
म्वानाच्वतलेया जीवनी च्वया:, च्वका: पिकाय्‌गु यात धाःसा व जीवनी 
मेमेपिनि लागी तसक ज्या वै, लँ क्यनीम्ह लँजुवा थें जुइ तायका | 
अथेंतु थःम्हं यानागु ज्याखँया समष्टि रूपं थःम्हं सियाच्वनी, थःत 
मूल्याङ्कन नं यायेछिनी । थथे धयाच्वनेबले "सुवर्ण शाक्यया अभिनन्दन 
ग्रन्थ” लुमना व: | 

जिं फणीन्द्ररत्नयात गुलि म्हसिका च्वना, फणीन्द्ररत्नया बारे 
च्वयातःगु स्वंगू सफूत क्रमशः नेपाल संस्कृति लय्‌पौ दँ ८ ल्या: १ या 
फणीन्द्ररत्न वज्राचार्य विशेषाङ्क, साहित्यया मूलुखाया “hers भाषा 
सेवी“, अष्टमुनि गुभाजुया "हनेबहःपिं लुमंका“ ब्वनेधुंका वयूकःयात अप्व 
म्हसिल | जिगु मनय्‌ फणीन्द्ररत्नयात बियातयागु ay तकू मयासें 
मगात | 

व सफूत ब्वनावंच्चनाबलय्‌ वयकःया जीवनीयात कया: छगू Audio 
Visual जीवनी दयकेगु मती वल | लच्छि न्हयो तिनि फिजिक्स विषयया 
स्वगीय प्रो. उमाप्रसाद ASA जहान सानु ASA Audio Visual जीवनी 
दयकाः पितबियागु खं यानाः फणीन्द्ररत्नया जीवनी पिकायेगु ज्या 
न्ह्याकेफैथें च्चन | 

फणीन्द्ररत्न जिमि कका खःसां, ककासिबें अप्व: नेपालभाषा 
साहित्यय्‌ यक्व योगदान ge व्यक्तिया way वयकः जिगु मनय्‌ दु | 
वनाः मनया खँ प्रस्ताव याना, सानु श्रेष्ठया जीवनी बारे दयेकागु VCD 
लःल्हाना | जिं थःगु खँ पूवंक कने मलाःनि अनं "ज्यू आनन्द ... मती 
मदुगु छगू बांलागु खॅ ज्वना वल, थ्व ज्या न्ह्याकाछव” धयादिल | 
Tarai तयागु प्रस्ताव थुलि ase पारित जुल, जि लयताल | जितः 
लुमंसे वल - जि नेपाल Gora अधिकृत व उच्च yay way: स्वीखुर्दे 
ज्या याना । कार्यान्वयन यायेफैगु बांबांलागु नीति व कार्यक्रम दयका 


ख 


प्रस्ताव याना, तर गुगुं प्रस्ताव पारित जुल yj पारित मजू । पारित 
जूसां कार्यान्वयन उलि aed मजू । बांबांलागु ज्या इलय्‌ तुं याये 
मफया: जक भी ल्यूनेलाःगु खःला थें च्वन, मने खँ वाल | खैर थ्व 
खँ त्वःता छ्वये | फणीन्द्ररत्न नाप जूगु ख जिं पासापिं बिजेन श्रेष्ठ, 
सूरज बीर बज्राचार्य, राजेन्द्र डंगोल, सजुं बज्राचार्य सकसितं कना | 
oe जीवित साहित्यकारया श्रब्यदृश्य जीवनी दयकेगु खँ न्यनेमात्रं सकलें 


लयताल | फणीन्द्ररत्नलिसे जिं स्वकःप्यकःति सल्लासाहुति यानाः ज्या 
न्ह्याकाछवया | 

जीवनी च्वयेगु जिगु पेशा मखु | जि अर्थशास्त्र व खाद्य तथा 
पोषण योजना विषय अध्ययन याना तयाम्ह विद्याथी | नेवाः व नेपाली 
Wy म्ये च्वयेगु, हायेकेगु, रेकर्ड याकेगु बानी दुगुलिं व निगू प्यंगू ay 
च्चये धुंगुलिं थ्व हे ज्याया लिधंसाय्‌ जीवनी wath, दयेकेफै थें ताया: 
थ्व ज्याय्‌ cel: तयागु खः | 

थ्व जीवनी दुने. दुथ्याःगु गुलि नं सत्यतथ्य घटनाक्रम दु व 
Yp धयाथें च्चये उल्लेख यानागु स्वंगू सफुतिं लिकया aay खः 
सारेयाना तयागु नं खः । च्वयेगु ज्या पूवने धुंकाः फणीन्द्ररत्नयात 
ब्वनान्यंकाः अन्तिम रूप बियागु खः | 

घटनाक्रम बाहेक वयूकःबारे मेमेगु खे धाःसा जिं फणीन्द्ररत्न 
साहित्यकारया रूपय्‌ गथे खन अथे हे way खः, व जिगु व्यक्तिगत 
धारणा जुल | 

जिं थःगु विषय मखुगु विषयलय्‌ cel: तया । श्रब्यदृश्य जीवनी 
नं दयेका | सल्लासाहुतिया way जिगु द्वं fad उलाक्यनाबियादी ay 
भलसा यासें थ्व vary ग्वाहालि यानादीपिं सकसितं व विशेष याना 
फणीन्द्ररत्न वज्राचार्य, अनया जहान रत्नकेशरी वजाचार्य व अनया 
परिवार दुजःपिन्त शुभाय्‌ देछाना | 


२०७२ फागुण १ गते, शनिवार । आनन्द रत्न वज्राचार्य 
काठमाडौं । 

साहित्यकार फणीन्द्ररत्न वजाचार्यया 
जीवनी 


नेपालभाषाया कवि, निबन्धकार, भाषाविद्‌, मां भाषाया we 
ज्वःमदुम्ह सेवक, सिद्धहस्त च्वमि, साहित्यया साधक, साहित्यया पुजारी, 
भाषाज्योति, बौद्धधर्म व संस्कृतिया ज्ञाता - थथे हे यक्व यक्व नामं 
म्हसीके बहम्ह छम्ह व्यक्तिया नां खः - फणीन्द्ररत्न वज्राचार्य | 

मां भायया निम्ती जक मखु, थःगु राष्ट्र उत्थानया लागि गद्य 
व पद्य साहित्यया लँय्‌ ग्यसुलाक्क पला: छिना: न्हयोने थ्यंम्ह छम्ह 
ब्यक्तिया नां खः - फणीन्द्ररत्न वज्राचार्य | 

मां भाय्‌ व साहित्यया सेवा - फणीन्द्ररत्न वज्जाचार्यया जीवन 
खः । थःगु छे, त्वाःबाः, गांगां व दे - वयकःया साहित्यिक च्वसा गन 
जक मथ्यं ? साहित्यिक wei सुयात जक मथ्यू ? 

फणीन्द्ररत्नं कविता, निबन्ध न्ह्याग्गु च्वःसां तसक मार्मिक व 
हृदयस्पर्शी जूगुलिं - ब्वब्वं ब्वनेमगाः थें ताइगु | हानं हानं ब्वने मास्ति 
वइगु | वयकःया निबन्ध - निबन्ध खया नं कवितात्मक शैली न्हयानाच्चंगु 
खनेदु | वयकःया `पौ-दुःख सुखयागु" निबन्ध सफूती दुथ्याःगु `लः मदयकं 
मगागु“ निबन्धया छगू वाक्य थन न्हयथने - 

"झीगु नेपालय्‌ - हिमालयत, दानशालाय्‌ दान बीत च्चनाच्वंपिं 
थे, मुलमतिं थ्यानाः इवः छुना wy दु I 

अथेथेंतुं वयकःया कविता ब्वनेवं याउँक थुइके AY । नुगलय्‌ 
दुनेथ्यंक थ्यू | फणीन्द्ररत्नया चिनाखॅ "मनू“या निझ्व: थन न्हयथने - 

“मत्स्य न्याय मतोतूनी, माकःया गुण ल्यं दनि 

ज्ञानं नुगः सिले सःसां, छं मती हाकु च्याः दनि |` 


छम्ह राजनीतिज्ञ, छम्ह समाजशास्त्री, छम्ह अर्थशास्त्री अले छम्ह 
मनोवैज्ञानिक वा योजनाविदं न्ववाइगु खै, व खत फणीन्द्ररत्नं थःगु गद्य 
व पद्यया लिधंसां गुलि याउँक व गुलि ध्वाथुइक च्वयेफु थ्व खें 
कनाच्वनेमाःगु मखु | 


थ्व हे बहु-प्रतिभाशाली साहित्यकार फणीन्द्ररत्न वजाचार्यया जीवनी 
- कनां पू वनीगु मखु, च्वःसां wad सिधइगु मखु | थन वयकःया 
जीवनीया छुं छुँ खॅ न्ह्यथनेगु कुतः यानागु दु | 

फणीन्द्ररत्न वजाचार्यया जन्म नेपाल सम्वत १०५१ चिल्लागाः 
दशमी अर्थात विक्रम सम्वत १९८७ फागुण ३० गते शुक्रवारस, यँ cay 
ठहिटी, इवाबाहालय्‌ जूगु खः | वयूकःया aga नां बैद्य ज्योतिरत्न व 
मांया नां सिलुकुमारी खः | वयूकःया दाजुया नां प्रेमरत्न व केंहँपिनिगु 
नां वीणादेवी व पूर्णलक्ष्मी खः | oft निम्ह केहेंपि मध्ये we मचाबलय्‌ 
हे मन्त | 

फणीन्द्ररत्न, बहचाधिकःबलय्‌ Aaa: तसकं म्हंमफत | OY 
तया: जिइथे मच्चना: थ्वयकःया ककाबाज्या इन्द्ररत्नया OY लह्यूगु 
जुल, बाल्यकाल ककाबाज्याया छँय्‌ aay जुल | थ्वयूकःया इहिपा 
Pad दुबले रत्नकेशरी वज्राचार्य fos जूगु खः | 

फणीन्द्ररत्नया कायपिं we व म्ह्याय्‌ we दु | कायपिं 
मुनीन्द्ररत्न, ज्ञानीन्द्ररत्न, गुणीन्द्ररत्न, प्राणीन्द्ररत्न व म्हृयाय्‌ रश्मि 
खः | 

थौंकन्हे सुथ न्हापां ead चायूका ख्वा: सिलाः, कःसीसं ay 
क्यबय्‌ चाःहिलेगु व नित्यपूजा - न्हिकं यानाः च्या त्वनेगु ज्यां वय्‌कःया 
दिन ag | छ नापसं च्वंगु त्रिरत्नकेतु महाविहार व चीभाःद्यो चाःहिलेगु 
ज्या न्हापा न्हापा नियमित रूपय्‌ जुसां आ: तुति स्या:गु कारणं नियमित 
मजुल | तर इलय्‌ ब्यलय्‌ थःत माःगु नसा त्वँसा थःथम्हंतुं garg 
वनाः न्यानाहयेगु ज्या याना दी फुनि | उलि जक मखु - विभिन्न 
साहित्यिक कार्यक्रमय्‌, सामाजिक ज्याइवलय्‌ वना: aft कायेगु ज्या 
नं बालाक जुयाच्वंगु दु | सफू ब्वनेगु वा छुं साहित्यिक लेख च्वयाच्चनेगु 
फणीन्द्ररत्नया नित्य कर्म खः | 

धाथें धायेगु खःसा थ्व चयप्यदँया उमेरय्‌ नं वयकः धिसिमिसि 
धायूक बल्ला: खनेदु | वयूकःया स्वास्थ्यय्‌ छुँ समस्या मदु | ध्यानय्‌ 
च्वनेगु व इलय्‌ ब्यलय्‌ तुतः SAY ज्या आतकं Yardy दनि | थः 

तसकं यःम्ह तिरिमय्‌जु रत्नकेशरी थौंकन्हे म्हं मफया: च्वंगुलि अनयात 
वासः नकेगु व अल्सी मचासे सुसाःकुसा: यायेगु ज्या नं फणीन्द्ररत्न 
थःम्हं हे यानाच्वना दीगु दु | 

थ्वयूक: मचाबले निसें हे सयके सीके न्ह्याःम्ह जुयाच्वन | थःत 
लहिनातःम्ह ककाबाज्या इन्द्ररत्नपाखें आखःग्व: वर्णमाला सयकादीगु 
ख: | अनंलि गुरू केशव शर्मापाखें 'अमरकोश' प्रथम काण्ड क्वचायक 
ब्वनादिल | अमरकोश ब्वने सिधयवं थ्वयकःयात रानीपोखरी नापसंच्वंगु 
राजकीय संस्कृत प्रधान पाठशालाय्‌ भर्ना यानाबिल | थ्व वयूकःया ब्याहा 
यानाः दच्छि लिपाया खे खः, विक्रम सम्वत २००१ MON खॅ खः: | 

थःगु साहित्यया ज्ञां मिखा गथे चाल ÀJ wy वयूकलं थथे 
धयादी - “जि मचांनिसे सफूत ब्वनाच्वनेगु बानी दु | तर थःम्हं ब्वनेगु 
सफू थःथे जाःपिं मनूतसें च्वइगु खः धका जिं मस्यू । संस्कृत प्रधान 
पाठशालाय्‌ ब्वनाच्वनागु इलय्‌ थ्व खँ सिल | अले 'जिं नं च्वयेफु* धकाः 
मती तया: सिल: छपु च्वया । यैँ, त्यौड त्वाःया प्याखं गुरू कान्छाबुद्ध 
वज्राचार्य जिगु थ्व सिलखय्‌ oy तयादिल | थुगु सिल: बहाःपुजा वनाबले 
ब्वनेगु यानागु खः | थ्व हे रचनापाखें .जिगु साहित्य साधनाया लुखा 
चाल l 

फणीन्द्ररत्नं राजकीय प्रधान पाठशालाय्‌ YA dap ब्वनाः 
Pesa उमेदय्‌ “संस्कृत प्रथम परीक्षा” प्रथम श्रेणी पास याना 
दिल | थ्व परीक्षा पास याना दीगु सालय्‌ फणीन्द्रया अबु ज्योतिरत्न 
मन्त, दाजु प्रेमरत्न fod arid नं जुल | दनिम्ह Gea we नं 
मन्त | तर न्ह्याथेंजाःगु समस्या वःसां थ्वयूकलं ब्वनेगु छता त्वःता 
मदी | थ्व इलय्‌ वयूकःया उमेर १९ दें जक खः | 

न्हापा न्हापा म्हासुतपुलि, ह्याँउतपुलि धालकि गुरूजुपिनि समाजय्‌ 
तसकं नांजाःपि गुरूजुपि खः | ह्याउँतपुलि, dyn: फणीन्द्ररत्नया अबु 
खः | ज्योतिष, बैद्य व पूजाआजाया ज्याय्‌ नां जाःम्ह ज्योतिरत्न न्हयाथाय्‌ 
वनेमाःसा नं सल गयाः जुइगु जुयाच्वन | फुकी दाजु चिनियारत्न 
वज्राचार्य अर्थात्‌ म्हासुतपुलि गुर्जु - थ्वयकःया गुरू खः | फणीन्द्ररत्नं 
म्हासुतपुलि year समाधि, यज्ञविधान व प्रचलित नेपाल लिपि व 


रञ्जना आखः सयूकादीगु खः | पुजाक्रियाय्‌ - गुरूमण्डल दनेगु थः 
ककाबाज्या इन्द्ररत्नपाखें सयूकादीगु खः | चचा व चर्यानृत्य पण्डित 
बद्रीरत्न गुरूजुपाखें सयूकादीगु खः | 

फणीन्द्ररत्नया कुलायन पेशा बैद्य, पुजाआजा व ज्योतिषी 
खः | अथे खःसां अबु मदय्‌ धुंकूगु अवस्था, दाजुनाप ब्यागलं च्वनेमाःगु 
कारणं थःथम्हंतुं कमाइ याये माःगुलिं कुलायन विद्याया अध्ययन न्ह्याके 
मफुत | जजमानपिनिगु पुजाआजाया ज्या धाःसा मचानिसें यानादीगु 
खः । संस्कृत प्रथमा परीक्षा पास याये yar: थ्वयकलं अंग्रेजी 
ब्वनादिल | वि.सं. २००८ सालय एस.एल.सी पास यानादिल | थ्व हे 
इलय्‌ थ्वयकःया मां मन्त | 

विसं. २०१० साल पाखेया खे खः, फणीन्द्ररत्न वज्राचार्य, कमल 
प्रकाश मल्ल, हेमवज़ वज्राचार्य, अच्यूतबहादुर राजभण्डारी, हेरम्बबहादुर 
राजभण्डारी, गम्भीरमान मास्केपि जाना: “विद्याथी साहित्य मण्डलः छगू 
नीस्वनादिल | थुगु खलःया नायः फणीन्द्ररत्न हे जुयादिल | थुगु खलक 
“प्रकाश" नांयागु पत्रिका टाइप आखलं पिकायेगु fot साहित्य सम्मेलन 
नं न्हयाकाः वनेगु यात | थुकथं साहित्यिक गतिविधि ब्वति कयादीम्ह 
फणीन्द्ररत्नं कविता maid च्वयादी, तर थःम्हं च्वयागु धकाः Yard 
क्यंजुइम्ह धाःसा मखयाच्वन | 

नेपालभाषा साहित्यया संरक्षण व सम्बर्द्धन यायेगु ज्याय्‌ थ्वयूकलं 
उपनामं नं लेख रचना च्वया: सेवा यानादीगु दु | वयूकलं छ्यलादीगु 
उप नां - नागेन्द्रमणि कुलिशाचार्य, रत्नवज वज्राचार्य, जुजुभाइ गुरूजु, 
फरब आदि खः | 

नेपालय्‌ नेवाःभाषं पत्र-पत्रिका, ap पिकायगु ÀJ कल्पना जक 
नं याये मफयाच्चंगु स्वेच्छाचारी राणातयूगु हुकुमी शासनया इलय्‌ नेपालं 
पिनिना waft भिक्षुपिन्सं भारत वना: बनारस सागरनाथय्‌ 'धर्मोदय सभा" 
नामं धार्मिक संस्था नीस्वंगु खः | थ्वहे संस्थापाखें धर्म व साहित्यया 
खे दुथ्याकाः नेपालभाषां “धमोदयः लयूपौ पिकयाच्वंगु जुल | थ्व पत्रिका 
व थःगु साहित्यिक जीवनया बारे थ्वयकलं थथे धयादी - 

“ “धर्मादय" पत्रिकाय्‌ नेपाल भाषां “आमन्त्रण* शीर्षकया कविता 
aq: बिया | पत्रिकाया न्हापांगु पृष्ठय्‌ हे जिगु कविता छापे याना 
हःबले जि तच्वकं लयताया, अले उकें em नं बिल | लिपालिपाया 
कविता नं उकथं हे प्रकाशित जुल, च्वयेगुलिइ em दया नं वन ।' 
थ्व हे इवलय्‌ लुमंकेबहगु खै छु धाःसा थी थी पत्रिकाय्‌ फणीन्द्ररत्नया 
कविता व meg ब्वनेधुंकूम्ह fader ‘ead वयूकःयात माः भाल 
खनी । अले नापलाना: कवितासिकें आपा: निबन्ध च्वयेत साहुति 
बियादिल | साहित्यय्‌ भचा भचा नां च्वने धुंकूम्ह फणीन्द्ररत्नया, चित्तधर 
हृदयलिसे संगत लाःबले थ्वयकःया wy ज्या बांलाक न्ह्यात | 

उच्च शिक्षा हासिल यायेगु तःधंगु इच्छा दया नं छँया आर्थिक 
अवस्था व थःगु ब्वहलय्‌ Ba जिम्मेवारी त्यः वःगुलिं बाध्यतावश 
फणीन्द्ररत्नं थःगु अध्ययनयात निरन्तरता बिइमफुत | ध्यबाया लागि हे 
थ्वयकलं आखः ब्वंकेगु ज्या शुरू यानादिल | ईश्वरानन्द श्रेष्ठाचार्यजुं 
थःगु हे त्वाः झ्वाःबाहालय्‌ चाय्‌कादीगु "प्राथमिक संस्कृत पाठशालाय्‌' 
दकले न्हापां ब्वंकेगु ज्या शुरू यानादीगु |: | थ्वयां लिपा वि.सं. २०१० 
सालय्‌ शाही सेनाया शेर बटालियनया ब्यारेकय्‌ सिपाईतयृत आखः ब्वंकेगु 
ज्या चूलात | थिमि, ख्वपनिसँ मकवानपुर जिल्लाय्‌ तक नं भाया: 
वयकलं सिपाईतयूत स्वदे we आखः ब्वंकादिल | 

नेपालभाषा साहित्यया सेवा यायेगु विचार - छुं देँ न्ह्यवंनिसें 
ब्वलना वइच्चंगु, व इलय्‌ Bog छपुनिपु भजन म्ये, कविता व निबन्ध 
च्वयाच्वना दीम्ह फणीन्द्ररत्नया जीवनय्‌ सेनातयूत आखः ब्वंकुब्वंकु छगू 
तःधंगु ह्यूपाः वल | जीवनं Ay हे मोड काल | शाही सेनाया माष्टर 
जागिरे नये, त्वने, च्वनेगु बांलाक ब्यवस्था जुयाच्चंगु खःसां “धर्मादयः 
पत्रिकाय्‌ ज्या:याये मन जुल । मांभाय्‌ सेवाया अनुरागं साल | 

sg फणीन्द्ररत्नजुं थः तिरिमयूजु रत्नकेशरीयात थथे धाःगु 
जुयाच्वन - “का मिसा, जिंला छँ त्वःतेगु, सिपाहिंतयृत आखः ब्वंकेगु 
जागिर नं cacy निश्चय याये धुन | नेपालभाषाया 'धर्मोदय* पत्रिकाय्‌ 
ज्या सनेत जि कलकत्ताय्‌ वनेगु मनं क्वःछिना । थः भाःतयागु थजोगु 
मर्मस्पर्सी खे न्यने माःबले रत्न केशरी गुलि ख्वल जुई थ्व we याउँक 

अनुमान यायेफु | 

आर्थिक आर्जनया लागि परदेश वनिपि ला यक्व हे दु, तर मां 
भाय्‌ सेवाया लागि थःगु छँ, कला:, मचाखाचा त्वःता परदेश वनिपिं 
म्हो हे जक जुइ | माःजु बाःजु मदयधुंका:, थः भाःतं नं छँ त्वःताः मां 
भाय्‌ सेवाया लागि परदेश वनेगु ey सिद्धार्थ गौतमं गृहत्याग याना: वं 
थें हे जुल जुइमा: | वि.सं. २०१४ सालय शाही सेनाया शिक्षक जागिर 
त्वःताः थ्वयक: कलकत्ताय्‌ भायादीगु खः | 

भिक्षु महानाम “aide सम्पादक जुयाबिज्यागु “धर्मोदय" पत्रिकाया 
सहायक सम्पादक सुदर्शन श्रामणेर खः | फणीनऱ्द्ररत्नं निम्हम्ह सहायक 
सम्पादक ga: जिम्मेवारी कया: दिसेंलि थ्व पत्रिकायात माःमाःकथं 
छायपा: यानाः नसाज्वलं दयेकाः कः भः धायूका पत्रिका पिकायगु ज्या 
यानादीगु खः । थथे थ्व पत्रिकाया सुसाकुसामि जुयाः निदं मयाक 
कलकत्तायू याकःचा जीवन हनाच्वनादीगु खः | थ्व हे इलय्‌ फणीन्द्ररत्नयात 
अमृतानन्द भन्ते नापलायूगु अवसर चूलागु खः | 

२००७ साल्या जनक्रान्तिया लिच्च: कथं नेपालय्‌ नेपालभाषा 
साहित्यया थी थी पत्र-पत्रिका व सफू पिकायेगु हक अधिकार न॑ प्राप्त 
जुसॅलि popa “धर्मोदय* पत्रिका पिकयाच्वनेमाःगु आवश्यकता म्हो जुजुं 
वन | देशं पितिनातःपि भिक्षुपिनं स्वनिगलय्‌ दुहाँबिज्यात | ने.सं. १०८० 
four परिस्थितिवस मांभायूया सेवा यायेत प्रवासय्‌ च्वं च्वनादीम्ह 
फणीन्द्ररत्न नेपा: लिहां भाल | वि.सं. २०१६ सालं कलकत्ता लिहां वये 
धुंकाः थ्वयूकलं “नेपाल भाषा पत्रिका" न्हिपौया अन्तरङ्ग सम्पादक जुयाः 
ज्या यानादिल | फत्तेबहादुर सिंह प्रधान सम्पादक जुयाच्वंगु थ्व पत्रिकाय्‌ 
खुला ज्या याना: वयूकलं थ्व पत्रिकाया ज्या नं त्वःतादिल | 

अनं लिपा फणीन्द्ररत्नं कन्यामन्दिर हाई स्कूल न्हयोखाय्‌ ब्वंकेगु 
ज्याया नापनापं करीब च्यादँ तक्क त्वःतात:गु थःगु अध्ययन हाकनं 
न्ह्याकादिल | कन्या मन्दिर स्कूलय्‌ दच्छि dep आखः ब्वंका: वि.सं. 
२०१८ सालय्‌ आनन्दकुटी विद्यापीठय्‌ नेपालभाषाया शिक्षक War: खुर्द 
dep ब्वंकादिल | थःम्हं बी. ए. पास नं यानादिल | 

वि.सं. २०२४ सालय्‌ लोक सेवा आयोगं काइगु शाखा अधिकृत 
पदया जाँच बिया: पास याना: तत्कालीन श्री पया सरकारया सूचना 

विभागया शाखा अधिकृत पदय्‌ जागिर नयादिल | सूचना विभागय्‌ जागिर 
ननं वयकलं नेपाली एम.ए. नं यानादिल | जागिरया सिलसिलाय्‌ थ्वयकलं 
न्यूजिल्याण्डय्‌ पत्रकारिता विषय्‌ तालिम नं कयादिल | उगु इलय्‌ थम्हं 
छे छवया हयादीगु पौ व मेमेगु पौ मुना: “पौ दुःखसुख यागु" धकाः 
सफू dap प्रकाशित यानादिल | न्यूजिल्याण्डय्‌ तालिम fou, गृह 
मन्त्रालयय्‌ सरूवा जुसेंलि नागरिकता टोलीइ काजय्‌ सर्लाही, सिराहा, 
चितवन, कास्की, डोल्पा, रूकुम आदि जिल्लाय्‌ भायादीगु खः | गृह 
मन्त्रालयस ज्या यायां थ्वयकः उप सचिव पदय्‌ बढुवा जुल | वि.सं. 
2089 सालय्‌ मुस्ताङ्ग जिल्लाया जिल्ला शिक्षा अधिकारी पदय्‌ नियुक्ति 
ga: fie तक्क ज्या यानादिल | निदै लिपा काठमाडौं जिल्लाया शिक्षा 
अधिकारी पदय सरूवा जुल | ज्यायानादीगु च्याला fou हानं शिक्षा 
तथा संस्कृति मन्त्रालयस सरूवा जुल | थ्व हे मन्त्रालयस्‌ ज्या यायां 
वि.सं. २०४९ साल (ने.सं. १११२)स उप-सचिव पदं अनिवार्य अवकाश 
प्राप्त जूगु खः । 

थथे सरकारी सेवाय्‌ ज्या यानादीबले थ्वयूक:यात प्रबल गोरखा 
दक्षिण बाहु (प्यंगूगु) विभूषणं सम्मानित याःगु दु | शुभराज्याभिषेक पदक, 
जनपद सेवा पदक, दुर्गम सेवा पदक व गद्दी आरोहण रजत महोत्सव 
पदक नं वयूकलं कयादीगु दु | 

कवि फणीन्द्ररत्न वजाचार्यया न्हापां प्रकाशित जूगु कविता 
"आमन्त्रण" खः | थ्व कविता नेपाल सम्वत १०६९ चौला बर्ष २ अंक 
६ ल्या: “धर्मादयः लयूपौस पिदंगु खः | थ्वयूकःया न्हापां पिदंगु निबन्ध 
"कुसा" खः | थ्व निबन्ध च्वसापासाया ग्वसालय्‌ नेपाल सम्वत १०७३ 
स 4 हनुमान ध्वाखाय्‌ स्वन्हुयंक जूगु विराट नेपाल भाषा साहित्य 
सम्मेलनय्‌ न्हाप लाःगु खः | थ्वयूकःया न्हापांगु प्रकाशित बाखं 'यमॉ 
खः | थ्व बाखं च्वसापासां fey 'नसला' नांया सफुती दुथ्याःगु दु | 

थ्वयूकःया न्हापां पिदंगु कविता संग्रह 'चुलि' खः | थ्व नेपाल 
सम्वत १०७८ स श्रेष्ठ प्रकाशनपाखें पिदंगु खः | अथेंतुं थ्वयूकःया न्हापां 
पिदंगु निबन्ध संग्रह `स्वांसिन्हः खः | थ्व सफू नेपालभाषा परिषदपाखें 
ने.सं. १०८० स पिहांवःगु खः | थ्वयूकःया न्हापांगु बाखं संग्रह `च्वापुया 


जः नेपाल सम्बत ११०७ स रूबि नेपाल भाषा गुथिं पिथंगु खः | 
तत्कालीन श्री ५या सरकार शिक्षा विभागं स्वीकृत पाठयक्रम अनुसार 
खुगू, eal व wary तर्गिया विद्यार्थीतय्‌ लागि 'साहित्य माः मचा सफू 
न॑ थ्वयकलं च्वयादीगु खः | 

थ्वयूकलं सम्पादन यानाः पिथनादीगु सफूत मध्ये “मणिहर्ष ज्योति 
स्मृतिग्रन्थ, “नेपाल भाषा साहित्यया म्हसिइका धल: Who is who" 
व सह-सम्प्ादन यानादीगु “चित्तधर हृदय स्मृति ग्रन्थ", “मोतिलक्ष्मी 
उपासिका स्मृति wer, “सुवर्ण शाक्य अभिनन्दन ग्रन्थः तसकं ग्यसुलाःगु 
सफूत खः। | 

कविता, निबन्ध, spa, जीवनी, अनुवाद व थीथी विधाय्‌ च्वसा 
न्हयाकाः थौं तक्क नेपालभाषा साहित्यया सेवा याना च्वनादीम्ह भाषा 
ज्योति फणीन्द्ररत्नं थी थी इलय्‌ श्रेष्ठ सिरपाः, नेवाः हना सिरपाः, हःपाः 
ga: सम्मान, दान्यहिरा सिरपा :, लोकरत्न सिरपाः, भानुभक्त पुरस्कार 
कयादीगु दु | aig थ्वयृकःयात नेपाल संस्कृति लयूपौ यल, एभरेष्ट 
युवा क्लब, वज्राचार्य संरक्षण गुथि, मांभाय्‌ पुचः यल, धर्मोदय धम्म 
सम्मान पाखेँ हनेगु ज्या नं जूगु दु | 

फणीन्द्ररत्न वज्राचार्यया च्वसां मौलिक कृतिया रूपय्‌ मिंगुंगू ap 
पिहांवःगु Ga, वयूकःया याक: सम्पादनय्‌ नीछगू सफू व सह-सम्पादनय्‌ 
स्वंगू सफू पिदंगु दु | अथेंतुं बौद्ध धर्म सम्बन्धी प्यंगू सहलेखन व स्वंगू 
अनुवाद सफू पिहांवःगु दु | धर्मादय मासिक पत्रिका, नसंचा त्रैमासिक 
पत्रिका व नेपाल ऋतु पौ द्वैमासिक पत्रिकाय्‌ सम्पादक जुया ज्या 
यानादीगु दु | 

धर्मोदय सभापाखें २०३७ सालय्‌ धर्मानुशासक पदं विभूषित 
फणीन्द्ररत्न सामाजिक सेवाया ज्याय आपालं न्हयोनेलाःगु खनेदु | 
थ्वयूकलं नेपाल भाषा परिषद व वज्राचार्य संरक्षण गुथिया अध्यक्ष पदय्‌ 
ज्या याना ay खःसा, नेपाल बौद्ध समाज, नेपाल बौद्ध धर्म day 
उपाध्यक्ष पदय्‌ च्वनाः ज्या यानादीगु खः | नेपाल लिपि गुथिया संरक्षक 
फणीन्द्ररत्न - धमोदय सभा, वैकुण्ठ लाकोल पुरस्कार समिति बाख aq 
व नेपाल वजयान महाविहार निर्माण मूल समितिया सल्लाहकार नं 
खः | धार्मिक, भाषिक व सामाजिक संघ संस्थाया सदस्यया झ्वलय्‌, 


T 


थ्वयूक: लुम्बिनी विकास कोष परिषदया पार्षद सदस्य, आशा सफूकुथि 
गुथि, लुम्बिनी बौद्ध विश्वविद्यालय बौद्ध अध्ययन संकाय, नेपाल बौद्ध 
परिषद, सुगत बौद्ध महाविद्यालय, नेपाल राष्ट्रिय निवृत्त कर्मचारी संघ 
व वज्राचार्य रक्तदान समाजया सदस्य खः | 

थःगु ज्याय्‌ गुबलें हथाय्‌ मचाइम्ह तर Yas दी मसःम्ह 
फणीन्द्ररत्नया कलम आतक न्ह्यानाच्चंगु दु | नेवाः संस्कार अनुसार 
२०६५ साल मार्ग महिना वैकुण्ठ चतुर्दशी GE ७७ do ला व ७न्हु 
ggg थः तिरि Fag रत्न केशरी नापतुं भीमरथारोहण अर्थात बुराजंक्व 
ज्या सम्पन्न जूगु खः | थथे जंको सिधःगु न्हय्‌ दँ लिपा ८४ वर्षया 
उमेरय्‌ नं थ्वयूकः ल्यायम्हबले थें तुं च्वयेगु ज्याय्‌ ce: क्वातुनि | पाःगु 
थुलि हे सम्म खः कि न्हापा थःम्हं च्वयागु लेख रचना थः तिरि मयजु 
रत्नकेशरीयात कना: न्यंकेगु यानादीगु GA आः: अनया जहान म्ह 
मफया: न्हायूपं व मिखाया कमजोरी याना: थः तिरिमयूजुयात ब्वना 
न्यंकेगु अवसर मन्त । 

फणीन्द्ररत्नया मनय्‌ इलेब्यल्य्‌ थ्व खँ लुमंसे वइगु | थः wife 
दुबले ब्याहा जूम्ह व ब्याहा यासानिसें दुःखसुखया पासा थें जुया: थन 
dep थ्यंगु अवस्थाय, थौं थःगु मनया खँ व थःम्हं च्वयागु रचना थ 
तिरियात am: न्यंके मखंबले फणीन्द्ररत्नया मन नं तसकं A: जुइ | 
थ्व ख फणीन्द्ररत्नं थःगु मनय्‌ जक मतसे थः तिरियात नं pay 
यानादी | (साहित्यकार फणीन्द्ररत्न बज्जाचार्यया जीवनी Audio Visual 
CD स्वयादिसँ) 

say निक्वःगु जंक्व त्यःम्ह बुराम्ह फणीन्द्ररत्न मनं बुरा 
मजूनि | फणीन्द्ररत्नया साहित्य रचनाया ख॑ अइझ नं भुतुलिइ देछुनातःगु 
कसःरी जानाः ग्वाराग्वारा दाय्‌थें दायाच्वंगु दु | as च्वयेमाःगु व कने 
mg खत यक्व दु | थौंया युगय्‌ मांभाय्‌ नेपालभाषाया संरक्षण 
विकासया लागि छु याये माली धैगु खॅय्‌ साहित्यकारपि नाप जक मखु 
नेवाः साहित्य व संस्कृति बारे च्वयेगु याना वयाच्चंम्ह थः तःधीम्ह HY 
मुनीन्द्ररत्न लिसे इलय्‌ ब्यलय्‌ सल्ला साहुति जुयाच्वनी | 
(साहित्यकार फणीन्द्ररत्न वज्राचार्यया जीवनी Audio Visual CD 


स्वयादिसँ | ) 

जन्म Yad मनुखं थ्व संसार, अले थःत यःगु बस्तु व यःपिं 
मनूत त्वःता वने मानि । त्वःता थकेगु चीज यक्व दु, ज्वना वनेगु चीज 
छुं मदु । सुनां छुं त्वःता वनी, गुलि त्वःता वनी व थःगु थासय्‌ दु | 
तर कस्तिहां दुःख JY छफुति छफुति यानाः अति पवित्रगु व चाकुसेच्वंगु 
कस्तिं जाःगु era: दय्‌कूथें नेवाःभाय्‌ व साहित्यया धुक्‌ जाय्कादीम्ह 
फणीन्द्ररत्नया साहित्यया नुगःखॅ थः मचाखाचा न्ह्योने तया: थथे 
न्यंकादी | (साहित्यकार फणीन्द्ररत्न वज्राचार्य जीवनी Audio Visual 
CD स्वयादिसँ |) 

थथे थःगु साहित्य साधनाय्‌ थौं तक्कं गुफाय्‌ तपस्या wa थें 
च्वनाच्चनादीम्ह, AMY नेपालभाषाया ज्याय्‌ निरन्तरता दुम्ह व खेँल्हाबल्हाय्‌ 
कोमलता ge, त्यानु मचाःम्ह, परिश्रमी व मौनसाधक फणीन्द्ररत्न 
वज्राचार्यया सु-स्वास्थ्य व दीर्घायुया कामना यासें थ्वयूकःपाखें अक नं 
ग्यसुलाःगु लेख रचना व सफूत पिहां वैतिनि धका: भी सकसिनं आशा 
याये | 

सुभाय्‌ ! 

फणीन्द्ररत्नया साहित्यिक cigs 
थ: तिरिमयजु रत्नकेशरीया न्हापांनिसें साथ दु. आतक afer | 


छगू दसि कथं - 

“थ्व हे प्रसडुय्‌ वसपोल फणीन्द्ररत्नजुया विषयस छगू पुलांगु 
ख लुमना वल | २००७ सालया जनक्रान्ति लिपा नेपालय्‌ प्रजातन्त्रया 
नीस्वसेंलि स्वनिगलस भीगु मांभाषा साहित्यया उत्थान व विकासयात 
तातुना: यलय्‌ (ललितपुरस) नं “नेपाल भाषा समिति" नामं छगू संस्था 
दयेकूगु जुल । yes थुगु संस्था साप हे सक्रिय जूगु खनेदत - 
न्ह्य्यनुड छक: कार्यकारिणी समितिया मुनेज्या, wy छक: साहित्य 
सम्मेलन, अले खुलाय्‌ छक: नाटक प्रदर्शनया ज्याइव: 
न्ह्यानाच्वनिगु | उथाय्‌ छक: यल ध्वाखाय्‌ पाटन हाई स्कूलयागु हःलय्‌ 
नेपाल भाषा समितिं छगू पुरस्कार वितरण मुंज्या न्ह्याकाच्वंगु जुल | 
अन ये, यल, ख्वपया आनन्त्रित wel भाजुमयजुपिं नं मुनाच्वंगु | 
सिरपाःया इवलय्‌ “धौभ्यगः च्वखया च्वमि भाजु फणीन्द्ररत्न वजाचार्ययात 
नं. सिरपा लःल्हाना कायेत सःतल, सकसिनं फणीन्द्ररत्न धइम्ह सु 
gs ? धका: sage मिखा ब्वयाच्वन | फणीन्द्ररत्नजु धाःसा अन 
गनं खनेमदत | सकलें अजु चाया: स्वयाच्वन | 

लिपा अन मचा we ga: वोहम छम्ह नःलिम्ह ल्यासेमय्‌जु 
मंच पाखे वल । वं थःगु परिचय बिल - “जिगु नां रत्नकेशरी | ( 
मचा क्यनाः) मुनीन्द्ररत्नया बौम्ह थन मदी | उकें, बौम्हेसियात लःहलाइगु 
सिरपा: थ्व मचायात ज्वंके धका: जि थन वयागु ।' धात्थें उगु इलय्‌ 
व मचा मुनीन्द्र अन मूपाहाँ जुया ल्हातिइ बिइत्यंगु सिरपा: फयाकायेत 
न्यासे चाचां निपा cel: फयाच्वन | थुजोगु लकस सिर्जना जूबलय्‌ 
मञ्चय्‌ च्वंपि कार्यकर्तात व क्वसं न्ह्यःने च्वंपि सकल स्वकुमिंपि अजू 
चायाच्वन l 

साभार - फणीन्द्ररत्न म्हसीकेगु लिधंसा खे, नेपाल संस्कृति फणीन्द्ररत्न 

वज्राचार्य विशेषाङ्क, वि.सं. २०५४ श्रावण | 

उगु इलय्‌ फणीन्द्ररत्नया तिरि मय्‌जु रत्नकेशरी नीप्यदेया भौमचा 
खः | मिसात याकबाक: छ॑नं. पिहां वने मज्यूगु ई व र्ये 4 यलय्‌ वयेवने 
उलि अःपु मजूगु उगु इलय्‌ रत्नकेशरी थः केहेंभत दिब्यलक्ष्मी नापंतुं 
We SS काय्यात ब्वना: ज्याइवलय्‌ afd काः झाल | साहित्यकारपिनिगु 
पुचलय्‌ थः भाःतयात लःल्हाइगु सिरपा: मचायात ब्वनाः दथुलिइ वनाः 
का: ay धैगु कम साहसया ज्या मखु, गुगु रत्नकेशरीं यानादिल | 
थथे हे थः भाःतया हरेक सृजनायात अनं थःगु हे कृति भाःपाः नाला 
कयाः, नेतिक समर्थन बिया: निरन्तर रूपं ग्वाहालि यानाच्वना दीगु 
दु | 

थौं म्हंमफया उखेंथुखें जुड मफुगु अवस्थाय्‌ नं चयूनिदै दुम्ह 
रत्नकेशरीं थः भाःतं यानाच्चंगु ज्याय समर्थन व सहयोग यानाच्चंगु खनेदु 
| थः भाःतयागु साहित्यिक जीवनीया `स्वयेगु जीवनी” दयेकुगु wy थःगु 
पुरा समर्थन बियादीगु दु | जि व भिडीयोग्राफर पासा राजेन्द्र डंगोल 
अनया S वनाःबलय्‌ “आनन्द Jao वई? मवःनिला?” धका: पियाच्वना 
दीगु जुयाच्चन | जिमिसं रत्नकेशरीयात छु छु धया, गथे गथे च्वना 
दिसँ धया .अथे अथे हे च्वनादिल | थम्हं बांलाक frat मखंसां थः 
भाःतया ज्याय्‌ थुकथं साथ बीगु बांलागु च्वछाय्‌ बहगु खेँ 
खः । सुभाय्‌ 


- आनन्दरत्न बज्राचार्य 

१. चुलि (कविता) 

२. तिमिला (कविता) 

